Grafiti

Llámase grafiti, grafito, graffiti o graff a varies formes d'inscripción o pintura, xeneralmente sobre propiedaes públiques o privaes ayenes (como parees, vehículos, puertes y moblame urbano, especialmente pistes de skate).

Nel llinguax común, graffiti inclúi lo que tamién llamase pintaes: el resultáu de pintar nes parees lletreros, frecuentemente de conteníu políticu o social, ensin el permisu del dueñu del inmueble, y el lletreru o conxuntu de lletreros de dichu calater que se tienen pintao nun llugar. Tamién llámase grafiti, por estensión, a los eslóganes que se popularizaron con estes téuniques (como los grafiti de los disturbios de mayu de 1968 en París: l'imagination au pouvoir (la imaxinación al poder), sous les pavés il y a la plage (debaxo de los adoquines ta la playa), etc.).

La espresión graffiti emplégase tamién pa referise al movimientu artísticu de mesmu nome, diferenciáu de la Pintura o como subcategoría de la mesma, col so orixe nel sieglu XX.

 Referencies 

 Enllaces esternos 


Categoría:Grafiti